OMULAMBO gw’Omulamuzi Richard Mafabi guzzeemu okwekebejjebwa abasawo ne bafulumya lipoota eyookubiri.
Kino kiddiridde abamu ku ba famire ya Mafabi okubuusabuusa lipoota eyasoose okukolebwa abasawo mu Mukwaya General Hospital gye yafiiridde ku Ssande.
Mafabi y’abadde mu musango oguvunaanibwa omuduumizi wa poliisi Gen. Kale Kayihura ogw’okuwa ebiragiro ebikuba abawagizi ba Dr. Kiiza Besigye.
Abooluganda bakkakkanye bwe baafunye lipoota y’abasawo e Mulago ng’ekkaanya n’e yasooka ng’eraga nti omugenzi yakubwa Puleesa, omusaayi ne gwetukuta mu misuwa gy’oku mutwe ne guyiika mu bwongo.
Yali atawaanyizibwa omutwe abooluganda abamu ne bateebereza nti wayinza okubaawo eyamulungidde ‘kanywe okawulire’.
Solomon Muyita ow’ekitongole ekiramuzi yagambye nti bamusabira nkya ku Lwokuna.
lug_Latn lug_Latn lug_Latn lug_Latn lug_Latn lug_Latn